Sulfitt Våre tørkede frukter inneholder sulfitt, som er klassifisert som et allergen. Om du opplever allergisk reaksjon ved inntak av sulfitter skal du ikke spise produktene. Det vi derimot er stolte av er at vi har et meget lavt innhold av sulfitt sammenlignet med hva som vanligvis finnes i tørket frukt, og vi måler nivået på hver eneste produktbatch. Sulfitter benyttes for å bevare fruktens smak og farge, de hemmer bakterievekst, reduserer svinn, hindrer bruning, og bidrar til å øke holdbarheten. I våre produkter har vi forsket på nivået som er absolutt nødvendig for at produktet ikke skal gå ut på dato for raskt, istedenfor å legge til ekstra «for sikkerhets skyld» som ofte gjøres. Dette er med å gjøre at de som ikke har sulfitt allergi, men ønsker å begrense inntak av andre grunner, også kan spise Sunshine Delights tørket frukt. Spor av nøtter og peanøtter Produktene våre kan inneholde spor av nøtter og peanøtter. Som regel skal man ikke skrive dette på emballasjen med mindre det er en reell risiko for at det kan forekomme nøttespor, da det begrenser matutvalget til veldig mange mennesker. I våre lokaler pakkes det både nøtter og frukt, men ikke på samme maskiner. Allikevel er det da både frukt og nøtter til stede i samme lokale en gang iblant, og vi kan ikke utelukke med sikkerhet at nøttespor aldri vil være til stede i produktene våre. Etter nøye vurdering og med tungt hjerte valgte vi derfor å legge til denne advarselen.